**Referat til bestyrelsesmøde i Neptun d. 09.03.2021**

**Deltagere:** Ole Brinck, Ulrik Vendelboe, Kasper Høj, Jesper Andersen, Michael Hansen og Christina Buch(ref.)

**Pkt. 1: Godkendelse af dagsorden**

- Godkendt, og Jesper lægger det op på klubmodul.

**Pkt. 2: Sidste møde**
2.1 Gennemgang og godkendelse af referat fra sidste møde (udsendt)

- Referat godkendt.

**Pkt. 3: Gennemgang af post:** Det meste modtagne post er udsendt som (T.O.’er)

- Michael er i dialog med Odense Kommune vedrørende de sidste detaljer i forhold til at få os på plads i klubhuset. Vi er i dialog med kommunen til at flytte om på låsene. Kommunen betaler for maling, pensler, tapet mm. Lejekontrakt er på trapperne fra Sonja.

**Pkt. 4: Økonomi**
4.1 Gennemgang af regnskab

- Regnskab er gennemgået, og godkendt. Kasper gør opmærksom på at vi betaler 125kr. om måneden for vores foreningskonto, mens Neptuns Venner kun betaler 75kr. i kvartalet.
*-* Ulrik følger op på gebyr/betaling for foreningskonto, når han har afsluttet årsregnskab.

4.2 Klubbens økonomi fremadrettet
- Ole Brinck har sørget for materialer (maling, spartelmasse, tapet mm) til renovering – regningen er sendt til Ulrik, som sørger for at dette bliver betalt.

- Michael har regninger på omkring 3.000kr. for mad til klubmedlemmer, som deltager i klubhusrenovering.

4.3 Ratificering af beslutning om brug af 20.000 kr. til indretning af kompressorrum.

- Bestyrelsen er enig om at bruge 20.000kr. på indretning af kompressorrum. Klaus Pedersen har bestilt materialer som er leveret ved friluftsbadet.

4.4 Ratificering af beslutning om salg af den gule plasticjolle og trailer.
- Michael har solgt den gule plasticjolle og trailer for 5.000kr. Han henter registreringsattesten hos Ulrik og sørger for at få en skriftlig aftale vedrørende salg og omregistrering af traileren. Køber har lovmæssigt 4 dage til at omregistrere, hvis dette ikke sker, kan man indberette dette til skat.

**Pkt. 5: Indstillinger**- ingen indstillinger

**Pkt. 6: Aktiviteter
6.1:** Diskussion:Aktivering af medlemmer. Hvad gør vi?

* Vi mangler den unge generations aktive bidrag i klubben.
	+ Vi skal have gang i nogle aktiviteter, vi skal have lavet flere dykkerture.
	+ Vi skal have lagt en mediestrategi, ud til skolerne, generhverve varmvandsbassiner så vi kan få nogle unge tilbage og flere dykkere – vi skal skaffe nye medlemmer.
	+ Vi skal have skabt et sammenhold mellem voksne og unge, i forhold til at de unge ”tør” tage afsted på dykkerture, uden at de gamle er med.
	+ Vi skal skabe rammerne for en unge aften/træning
	+ Tidligere planlægning og personlig henvendelse
	+ Skabe kontinuitet.

**Pkt.7: Fra sidste b-møde:**

7.1: Opfølgning GDPR
- Der har været fokus klubhusrenovering, hvorved dette udskydes til næste møde.

7.2: Opfølgning på flytning… Bordplader til køkken 2-3.000 plus små materialer
- Bestyrelsen er enig om at bruge 2-3.000kr plus små materialer.

7.3: Info køkken… køkken opstilling
- Ingen yderlige kommentarer.

7.4: Info ansøgning til DIF/DGI vedr. kompressor og gasmanagement.

- Michael er i gang med at udarbejde en ansøgning til DIF/DGI vedrørende kompressor og gas-management, dette sendes rundt til gennemsyn til bestyrelsen. Alle skal respondere på dette.

7.4: Arbejdsweekender, så vi kan få ryddet op/på plads.
- Michael sender mail ud vedrørende arbejdsweekend med konkrete datoer og Michael forsøger at konkretisere de enkelte arbejdsopgaver. Der forsøges med henvendelse til enkelte klubmedlemmer, som får ansvar for en enkelt opgave.

7.5: Info: T-shirts status
- Bernt har sendt informationer vedrørende oprettelse af onlineshop. Det koster 1.500 at få oprettet samt et opstart gebyr for logo. Shoppen bliver sat op til at man kan vælge mellem 2 forskellige kvaliteter og at man kan vælge mellem dame, herre og børne model, hvor der kan vælges mellem dark grey, navy blue og black.
- Christina får de sidste ting på plads vedrørende oprettelsen af webshoppen, som skulle være oppe og køre i løbet af 14 dage, efter at samtalen er accepteret. Christina sender de sidste informationer til bestyrelsen, når hun har modtaget dem, og medmindre der kommer nogle store ændringer i oplægget eller indvendinger fra resten af bestyrelsen - så er det godkendt.

**Pkt. 8: Eventuelt**

- Neptuns Venner arbejder med fondsøgning. De har gennemgået en lang liste med fonde. De informerer om at Jem & Fix har en fond på op til 50.000kr.

- Ulrik foreslår at anerkende den gruppe medlemmer som har lagt en stor indsats i klubhus renovering kunne belønnes med en T-shirt. Bestyrelsen er grundlæggende positiv overfor forslaget; men ønsker en slags ”facitliste”, som Ulrik vil levere til godkendelse på næste bestyrelsesmøde.

- Ny dato for generalforsamling d. 27. april kl. 19.00

**Pkt. 9: Næste møde** d. 20. april kl. 19.00